“โอบามา” ติดโควิด-19 แนะปชช.รับ “วัคซีน” หนุนกระตุ้นภูมิ-คุมอาการหนัก
“บารัก โอบามา” แจ้งติดโควิด-19 แต่อาการไม่หนักมาก พร้อมแนะปชช.รับ “วัคซีน” หนุนกระตุ้นภูมิ-คุมอาการไม่ให้เข้าสู่ภาวะวิกฤต
“บารัก โอบามา” แจ้งติดโควิด-19 แต่อาการไม่หนักมาก พร้อมแนะปชช.รับ “วัคซีน” หนุนกระตุ้นภูมิ-คุมอาการไม่ให้เข้าสู่ภาวะวิกฤต
14 มี.ค. 2565

สำนักข่าว ซินหัว รายงานว่า เมื่อวันอาทิตย์ (13 มี.ค.) บารัก โอบามา อดีตประธานาธิบดีสหรัฐฯ เปิดเผยว่าตนมีผลตรวจโรคติดเชื้อไวรัสโคโรนาสายพันธุ์ใหม่ (โควิด-19) เป็นบวก
โดย โอบามา ทวีตข้อความว่า เขารู้สึกระคายคออยู่ 2-3 วัน แต่นอกจากอาการดังกล่าวแล้วยังคงรู้สึกปกติดี พร้อมเสริมว่า มิเชลล์ ภรรยาของเขารู้สึกขอบคุณที่ได้รับวัคซีนป้องกันโรคโควิด-19 รวมทั้งวัคซีนโดสกระตุ้น โดยเธอมีผลตรวจโรคโควิด-19 เป็นลบ
สำหรับ โอบามา วัย 60 ปี ผู้ดำรงตำแหน่งประธานาธิบดีสหรัฐฯคนที่ 44 ระหว่างปี 2552-2560 กล่าวว่า สิ่งนี้ถือเป็นเครื่องย้ำเตือนให้ไปรับวัคซีนหากคุณยังคงไม่ได้รับวัคซีน แม้จำนวนผู้ป่วยจะลดลงก็ตาม
อนึ่ง ข้อมูลจากมหาวิทยาลัยจอห์นส์ ฮอปกินส์ ระบุว่า สหรัฐฯ รายงานยอดผู้ป่วยโรคโควิด-19 สะสมมากกว่า 79 ล้านราย และผู้ป่วยเสียชีวิตราว 967,000 ราย เมื่อนับถึงบ่ายวันอาทิตย์ (13 มี.ค.)
ที่มา : ซินหัว